બીજા દિવસે સવારે શુભાશિષના મોબાઈલમાં એક્સિસ બેન્કના ખાતામાં પાંચ અલગ અલગ રકમના ટ્રાન્ઝેક્શનનાં મેસેજ આવ્યા હતા. જેમાં ૫૦ હજારના બે ૪૯,૯૦૦ના બે અને એક ૧૧ હજારનું મળી કુલ રૂ. ૨.૧૦ લાખનું ટ્રાન્ઝેક્શન થયું હતું. એકાએક મોબાઈલ પણ ઑટોમેટિક સાઇલન્ટ અને હેન્ગ પણ થઇ ગયો હતો. આ અંગે શુભાશિષે બેન્કના કસ્ટમર કેરમાં ફોન કરતાં તેઓને જાણવા મળ્યું હતું કે ઇન્ટરનેટ બેન્કિંગથી ચાર ટ્રાન્ઝેકશન થયાં છે જ્યારે એક ટ્રાન્ઝેકશન એટીએમ કાર્ડ થયું હતું. પોતાની જાણ બહાર ટ્રાન્ઝેકશન થતાં તેઓએ પોતાનું એટીએમ કાર્ડ બંધ કરાવી દીધું હતું. અજાણી વ્યક્તિએ ઈન્ટરનેટ બેન્કિંગથી ખાતામાંથી રૂ. ૨.૧૦ લાખ ઉપાડી લીધા હોઈ આ અંગે બોપલ પોલીસે ગુનો નોંધી તપાસ શરૂ કરી છે.